তারানাথ
**তারানাথ** বা **কুন-দ্গা'-স্ন্যিং-পো** (ওয়াইলি: *kun dga' snying po*) (১৫৭৫-১৬৩৪) জো-নাং বৌদ্ধবিহারের ছাব্বিশতম প্রধান ও র্তাগ-ব্র্তান-দাম-ছোস-গ্লিং বৌদ্ধবিহারের প্রতিষ্ঠাতা ছিলেন।

প্রথম জীবন
----------

তারানাথ ১৫৭৫ খ্রিষ্টাব্দে তিব্বতের খা-রাগ (ওয়াইলি: *kha rag*) নামক স্থানে জন্মগ্রহণ করেন। চার বছর বয়সে তাকে ছোস-লুং-ব্যাং-র্ত্সে (ওয়াইলি: *chos lung byang rtse*) বৌদ্ধবিহারে নিয়ে আসা হয় এবং সেখানে তাকে আনুষ্ঠানিকভাবে কুন-দ্গা'-গ্রোল-ম্ছোগ (ওয়াইলি: *kun dga' grol mchog*) জো-নাং বৌদ্ধবিহারের চব্বিশতম প্রধানের পুনর্জন্ম বলে চিহ্নিত করা হয়। এরপর তিনি কুন-দ্গা'-গ্রোল-ম্ছোগের বিভিন্ন শিষ্যের নিকট বিভিন্ন বিষয়ে শিক্ষালাভ করেন, যেমন ব্যাম্স-পা-ল্হুন-গ্রুব (ওয়াইলি: *byams pa lhun grub*) সূত্র ও তন্ত্র সম্বন্ধে, র্দো-রিং-কুন-দ্গা'-র্গ্যাল-ম্ত্শান (ওয়াইলি: *rdo ring kun dga' rgyal mtshan*) মার্গফল সম্বন্ধে, ব্রাগ-স্তোদ-পা-ল্হা-দ্বাং-গ্রাগ্স-পা (ওয়াইলি: *brag stod pa lha dbang grags pa*) নারো পার ছয় যোগ ও মহামুদ্রা সম্বন্ধে এবং কুন-দ্গা'-দ্পাল-ব্জাং (ওয়াইলি: *kun dga' dpal bzang*) নামক জো-নাং বৌদ্ধবিহারের পঁচিশতম প্রধান ও লুং-রিগ্স-র্গ্যা-ম্ত্শো (ওয়াইলি: *ung rigs rgya mtsho*) তাকে কালচক্র সম্বন্ধে শিক্ষাদান করেন। চৌদ্দ বছর বয়স থেকে ভারতীয় পণ্ডিত বুদ্ধগুপ্তনাথের নিকট শিক্ষা গ্রহণ করেন। এছাড়াও বলভদ্র, নির্বাণশ্রী, পূর্ণানন্দ, পূর্ণবজ্র এবং কৃষ্ণভদ্র নামক ভারতীয় পণ্ডিতরাও তাকে শিক্ষাদান করেন ও সংস্কৃত বৌদ্ধগ্রন্থগুলির তিব্বতী অনুবাদে সহায়তা করেন।

পরবর্তী জীবন
------------

১৫৮৮ খ্রিষ্টাব্দে কুন-দ্গা'-দ্পাল-ব্জাং তারানাথকে জো-নাং বৌদ্ধবিহারের ছাব্বিশতম প্রধান হিসেবে নির্বাচিত করেন। এই সময়ে তিনি দোল-পো-পা-শেস-রাব-র্গ্যাল-ম্ত্শান নামক জো-নাং ধর্মসম্প্রদায়ের প্রতিষ্ঠাতার শিক্ষাকে পুনরায় প্রচারের দায়িত্ব নেন। তিনি দোল-পো-পা-শেস-রাব-র্গ্যাল-ম্ত্শান প্রচারিত গ্ঝান-স্তোং তত্ত্বের একনিষ্ঠ সমর্থক ছিলেন এবং এই তত্ত্বের ভুল পর্যালোচনাগুলিকে সংশোধন করেন। এই বিহারের প্রধান থাকার সময় তিনি দুইশত ষাট বছর পূর্বে দোল-পো-পা-শেস-রাব-র্গ্যাল-ম্ত্শান দ্বারা নির্মিত একটি বৃহদাকার স্তূপের সংস্কার সাধন করেন। ১৬০৪ খ্রিষ্টাব্দে তিনি গ্ঝান-স্তোং তত্ত্বের ওপর গ্ঝান-স্তোং-দ্বু-মা'ই-র্গ্যান (ওয়াইলি: *gzhan stong dbu ma'i rgyan*) নামক একটি বিখ্যাত গ্রন্থ রচনা করেন। ১৬০৮ খ্রিষ্টাব্দে তিনি দ্পাল-দুস-ক্যি-'খোর-লো'ই-ছোস-ব্স্কোর-গ্যি-ব্যুং-খুংস-ন্যের-ম্খো (ওয়াইলি: *dpal dus kyi 'khor lo'i chos bskor gyi byung khungs nyer mkho*) নামক ভারতের বৌদ্ধধর্মের ইতিহাস সম্বন্ধে তার বিখ্যাত গ্রন্থ রচনা করেন। ১৬১৫ খ্রিষ্টাব্দে ফুন-ত্শোগ্স-র্নাম-র্গ্যাল নামক গ্ত্সাং-পা রাজবংশের রাজা তারানাথকে একটি বৌদ্ধবিহার নির্মাণের জন্য জমি দান করেন। এই বিহারের নির্মাণ ১৬২৮ খ্রিষ্টাব্দে শেষ হয় এবং র্তাগ-ব্র্তান-দাম-ছোস-গ্লিং (ওয়াইলি: *rtag brtan dam chos gling*) বৌদ্ধবিহার নামে পরিচিত হয়।

তথ্যসূত্র
---------

1. ↑  Buddhaguptanatha and the Late Survival of the Siddha Tradition in India, by David Templeman
2. 1 2  Stearns, Cyrus (আগস্ট ২০০৮)। "Tāranātha"। *The Treasury of Lives: Biographies of Himalayan Religious Masters*। সংগ্রহের তারিখ ২০১৪-০৪-২৮।

আরো পড়ুন
---------

* Tharanatha; Chattopadhyaya, Chimpa, Alaka, trans. (2000). History of Buddhism in India, Motilal Books UK, আইএসবিএন ৮১২০৮০৬৯৬৪.
* Taranatha(auth.), Hopkins, Jeffery (trans).*The Essence of Other-Emptiness* Snow Lion(2007). আইএসবিএন ১-৫৫৯৩৯-২৭৩-৮
* Tāranātha's Edelsteinmine, das Buch von den Vermittlern der sieben Inspirationen / aus dem Tibetischen übers. von Albert Grünwedel. - Petrograd: Imprimerie de l'Académie Impériale des Sciences, 1914 PDF
* Tāranātha's Geschichte des Buddhismus in Indien. Aus dem Tibetischen übersetzt von Anton Schiefner. St. Petersburg: Kais. Akademie der Wissenschaften 1869. XII. St. Petersburg 1869. PDF
* Cyrus Stearns. *The Buddha from Dolpo: A Study of the Life and Thought of the Tibetan Master Dolpopa Sherab Gyaltsen*. State University of New York Press (1999). আইএসবিএন ০-৭৯১৪-৪১৯১-১ (hc); আইএসবিএন ০-৭৯১৪-৪১৯২-X (pbk).

|  |  |  |
| --- | --- | --- |
| পূর্বসূরীকুন-দ্গা'-দ্পাল-ব্জাং | **তারানাথ  জো-নাং বৌদ্ধবিহারের ছাব্বিশতম প্রধান** | উত্তরসূরীকুন-দ্গা'-রিন-ছেন-র্গ্যা-ম্ত্শো |
|

|  |  |  |
| --- | --- | --- |
| পূর্বসূরী-- | **তারানাথ  র্তাগ-ব্র্তান-দাম-ছোস-গ্লিং বৌদ্ধবিহারের প্রথম প্রধান** | উত্তরসূরীসাংস-র্গ্যাস-র্গ্যা-ম্ত্শো |
|